b'\n_START_ARTICLE_\nBalkon\n_START_PARAGRAPH_\nBalk\xc3\xb3n (iz italijanske besede balcone, gradbeni oder, francosko balcon; staro-visokonem\xc5\xa1ko balcho - bruno - tram, pre\xc4\x8dnik; verjetno sorodno perzijskemu \xd8\xa8\xd8\xa7\xd9\x84\xd9\x83\xd8\xa7\xd9\x86\xd9\x87 b\xc4\x81lk\xc4\x81neh ali starej\xc5\xa1i razli\xc4\x8dici \xd9\xbe\xd8\xa7\xd9\x84\xd9\x83\xd8\xa7\xd9\x86\xd9\x87 p\xc4\x81lk\xc4\x81neh) je vrsta plo\xc5\xa1\xc4\x8dadi, police iz zidu, ki jo podpirajo stebri ali konzolni nosilci, in je zaprta z ograjo.\n_START_SECTION_\nReprezentan\xc4\x8dna gradnja\n_START_PARAGRAPH_\nReprezentan\xc4\x8den balkon pogosto najdemo na reprezentan\xc4\x8dnih zgradbah, ki gledajo na javne ulice in trge. Ime se nana\xc5\xa1a na dejstvo, da so se na takih balkonih pojavljali dostojanstveniki in se kazali ob\xc4\x8dinstvu zunaj stavbe. Taki balkoni so bili znani iz cerkvene arhitekture vse do konca 19. stoletja, in imeli lastna merila za nove stavbe v skladu s svojimi pravili.  Reprezentan\xc4\x8dni balkon je obi\xc4\x8dajno obdan z ograjo (masivno strukturo za za\xc5\xa1\xc4\x8dito pred padcem). V sodobnih stavbah je ograja preprosta in obdaja balkon z dveh ali treh strani.  Primer za to je loggia v baziliki Sv. Petra v Rimu, kjer se predstavlja pape\xc5\xbe.\n_START_SECTION_\nStanovanjske stavbe\n_START_PARAGRAPH_\nBalkoni so namenjeni sedenju na prostem. V stanovanjski gradnji so, do konca leta 1930, gradili tako imenovane okrasne balkone na cestnih pro\xc4\x8deljih stavb in kot gospodarske balkone na dvori\xc5\xa1\xc4\x8dnih fasadah. Ti so bili obi\xc4\x8dajno pred kuhinjami in namenjeni za delo na prostem ali za su\xc5\xa1enje perila. Minimalna globina je bila 1,00 m = 1 stol._NEWLINE_Z zasteklitvijo balkona nad parapetom dobimo okno, ki lahko slu\xc5\xbei kot majhen steklenjak in tudi kot dvojna fasada, za za\xc5\xa1\xc4\x8dito proti hrupu. Na jug obrnjeni balkoni ponujajo mo\xc5\xbenost spreminjanja velikosti poleti z u\xc4\x8dinkovitim sen\xc4\x8denjem pod okni. V zimskem \xc4\x8dasu, ko je sonce nizko, in ne odda sence na osnovno okno tak balkon omogo\xc4\x8da pasivno izrabo son\xc4\x8dne energije.\n_START_SECTION_\nKme\xc4\x8dka arhitektura\n_START_PARAGRAPH_\nV ju\xc5\xbeni Nem\xc4\x8diji in Avstriji balkon imenujejo tudi Schrot iz schr\xc3\xb6ten - kri\xc5\xbean), v skladu z dolgotrajno tradicijo predal\xc4\x8dne lesene gradnje ali Gangl (nare\xc4\x8dno gank)._NEWLINE_Ti balkoni so slu\xc5\xbeili manj u\xc5\xbeivanju in bolj suhemu skladi\xc5\xa1\xc4\x8denju blaga.  Pomembne funkcije so bile zatrep in kap, glede na polo\xc5\xbeaj strehe. Na fasadi kme\xc4\x8dke hi\xc5\xa1e je bil balkon predvsem na vzhodni ali ju\xc5\xbeni legi. Za nekatere vrste kme\xc4\x8dkih hi\xc5\xa1 alpskega tipa so zna\xc4\x8dilne ve\xc4\x8dnadstropne gradnje s fasadami na treh straneh (razen na severni strani), ki imajo balkone.\n_START_SECTION_\nKonstrukcija\n_START_PARAGRAPH_\nBalkon lahko izstopa iz talne plo\xc5\xa1\xc4\x8de ali neke platforme, ki je name\xc5\xa1\xc4\x8dena na konzoli ali konzolnih nosilcih na zunanji steni stavbe._NEWLINE_Balkoni so izdelani iz lesa, kamna, betona ali kovine. Zgrajeni so predvsem v smislu za\xc5\xa1\xc4\x8dite pred padcem in v skladu z zakonskimi zahtevami. Balkon vi\xc5\xa1ine ve\xc4\x8d kot en meter, mora imeti ograjo visoko vsaj 100 cm. Pri vi\xc5\xa1ini ve\xc4\x8d kot dvanajst metrov, mora biti ograja visoka vsaj 110 cm. _NEWLINE_Pri starih balkonih, ki le\xc5\xbeijo na nosilcu talne talne plo\xc5\xa1\xc4\x8de, pogosto nastajajo toplotni mostovi, zlasti v armirano betonskih konstrukcijah. V sodobnih balkonih posebni konektorji zagotavljajo potrebno toplotno lo\xc4\x8ditev in toplotno izolacijo. Kot alternativa stati\xc4\x8dnim strukturam, lahko balkon stoji pred stavbo in je samo zasidran na zunanji steni.\n_START_SECTION_\nArhitekturna zgodovina in stilistika\n_START_PARAGRAPH_\nBalkon je tipi\xc4\x8den element stavbe pode\xc5\xbeelskih obmo\xc4\x8dij, v mestih se je pojavil v poznem 18. in v 19. stoletju, ko so se izbolj\xc5\xa1ale razmere na ulicah - do takrat so bile primernej\xc5\xa1e lo\xc5\xbee na dvori\xc5\xa1\xc4\x8dni strani hi\xc5\xa1, uli\xc4\x8dne fasade pa so ostale gladka. Danes so balkoni obi\xc4\x8dajni na vseh vrstah stavb.\n_START_SECTION_\nDana\xc5\xa1nja uporaba\n_START_PARAGRAPH_\nBalkoni so pogosto okra\xc5\xa1eni z okrasnimi grmovnicami, lon\xc4\x8dnicami, ro\xc5\xbeami in aromati\xc4\x8dnimi rastlinami._NEWLINE_Mnogi ljudje pre\xc5\xbeivijo poletne po\xc4\x8ditnice na balkonu._NEWLINE_Imena proizvajalcev za modele balkonov se pogosto sklicujejo na izvor zasnove, kot na primer italijanski balkon, \xc5\xa1panski balkon, mehi\xc5\xa1ki balkon, ekvadorski balkon. Nana\xc5\xa1ajo pa se tudi na obliko in tip ograje, ki se uporablja za balkonske ograje.\n_START_SECTION_\nZnameniti balkoni\n_START_PARAGRAPH_\nEden od najbolj znanih balkonov je v Veroni, znan po tradicionalni uprizoritvi znani kot "balkonska scena" v Shakespearovi tragediji Romeo in Julija.'